  Майя Бывальцева Удмуртиысь тӧролэн но кивалтэтлэн автопарказы 20 Lada Vesta автомобильёс «комфорт» комплектациен басьтӥзы. Со сярысь 24-тӥ пӧсьтолэзе ивортӥз «Иж-Лада» автосалон. «Удмурт Элькунысь Тӧролэн но Кивалтэтлэн Администрацизылэн автобазаез» кун ужъюрт со иворез зэматӥз. Кызьы адӟыны луэ кун закупкаосъя сайтысь, контрактлэн дуныз 12 миллион манетлэсь кӧня ке тросгес. Lada Vesta автомобильёсы пуксён сярысь азьвылгес вераз вал Росси азьмурт бордын элькун тӧролэн ялан ужась муртэзлэсь ужзэ огдырлы быдэсъясь Михаил Хомич. Постпредстволэн кунгож сьӧрын лэсьтэм машинаос вузаны поттэмын. Lada Vesta машинаез Ижкарысь автозаводын бичало. Инвожое конвейерысь 100 сюрсэтӥез автомобиль васькиз. Тегъёс: Авто Ижкар LadaVesta Ижавто Удмуртия  